लाल और नीली बत्ती तो केवल ऐसे लोगों के ही पास थी जिनको सरकार देती थी. सत्ता के रंग की दबगई तो वह लोग करते हैं जिनका सरकार से कोई लेना देना नहीं होता. इसके बाद भी वह वीआईपी कल्चर को पूरी तरह से मजा लेते हैं. प्रधानमंत्री को अगर सच में वीआईपी कल्चर खत्म करना है तो लाल नीली बत्ती के साथ लाल गमछा संस्कृति को भी रोकना होगा. यह लाल नीली बत्ती से अधिक घातक है. दो पहिया चलाने वाले जिस तरह से सड़को पर बाइक चलाते हैं उससे दुर्घटना का खतरा बढ़ रहा है. पुलिस को हेलमेट की जगह लाल गमछा पहन कर गाडी चलाने वालों को रोकना चाहिये.